আফ্রোদিতি
আফ্রোদিতি বা অ্যাফ্রোডাইটি (ইংরেজি: Aphrodite, /æfrəˈdaɪti/ (শুনুন), গ্রিক: Ἀφροδίτη) গ্রিক পুরাণের প্রেম, আনন্দ, আবেগ এবং সৌন্দর্যের দেবী। রোমান পুরাণে আফ্রোদিতির প্রতিষঙ্গী চরিত্র ভেনাস। হেসিওডের থিওগোনি অনুসারে আফ্রোদিতির জন্ম সমুদ্রের ফেনা থেকে। ইউরেনাসপুত্র ক্রোনোস তার পিতার লিঙ্গ কর্তন করে সমুদ্রে নিক্ষেপ করলে সেই লিঙ্গ থেকে শুক্র সমুদ্রের জলে মিশে আফ্রোদিতির জন্ম হয়। তিনি দ্বাদশ অলিম্পিয়ানদের একজন।